Coba jelasin Sejarah dari Sekolah Menengah Kebangsaan Seri Samudera dalam bahasa melayu dong

SMK Seri Samudera terletak di kawasan Manjung Raya, Seri Manjung, Perak. Pelajar-pelajar sekolah ini datang dari perumahan di sekelilingnya seperti Taman Desa Manjung Raya (Venice Of Perak), Taman Samudera Baru, Manjung Point Seksyen 1, 2, 3 dan 4, Taman Desa Bayu dan Taman Samudera. Moto sekolah ialah "Menjana Insan Kamil".

Sekolah ini mula beroperasi pada tahun 2001. Pengetua pertama ialah En. Adli Toh Keejo. Pengetua kedua ialah Puan Hajah Rosidah binti Abdul Shukor. Pengetua ketiga ialah Pn. Hajah Khairizah Binti Hassan. Pengetua keempat ialah Puan Sabarina binti Jamaluddin. Pengetua sekarang ialah Pn. Sahila binti Shukor.  Pengerusi PIBG-nya ialah Tuan Leftenan Komander Shamsudin bin Hashim.

Pada tahun 2002, ada dilancarkan Program Kadet Remaja Satu Sekolah, iaitu hanya satu unit uniform iaitu Kadet Remaja Sekolah (KRS) sahaja yang ada di sekolah ini. Pada tahun 2011, program ini tidak lagi diteruskan. Unit uniform seperti Pengakap, PBSM, PPIM, Silat, Kadet bomba, JPJ dan Pandu Puteri telah ditubuhkan.

Jumlah muridnya ialah seramai 1300 orang.

Sekolah ini mempunyai sebuah Bilik Sumber Pendidikan Pencegahan Dadah yang mewakili negeri Perak dalam pertandingan Bilik Sumber PPDa 2008 dan 2009. Pencapaian terbaik ialah tempat ketiga peringkat kebangsaan pada tahun 2009. Bilik Ini menjadi pusat sehenti kepada pelajar, masyarakat daerah Manjung untuk mendapatkan maklumat berkaitan pendidikan pencegahan dadah. Bilik ini dirasmikan oleh Dato' Mohd Soud Bin Mohd Thani, Pegawai Pelajaran Daerah Manjung.